Mac Miller

Malcolm James McCormick, med artistnavnene Easy Mac, Mac og Mac Miller, (født 19. januar 1992, død 7. september 2018) var en amerikansk rapper fra Pittsburgh i Pennsylvania.

TMZ meldte den 7. september 2018 at Miller var funnet død. Han døde ifølge nettstedet av en overdose.

Bakgrunn og oppvekst
Malcolm James McCormick var sønn av fotografen Karen Meyers og arkitekten Mark McCormick. Faren hans var kristen, og moren hans jødisk. Miller ble oppdratt som jøde, og feiret bar mitsvah. Han vokste opp i Point Breeze, en bydel i Pittsburgh, Pennsylvania. Som seksåring lærte han seg å spille piano, trommer, gitar og bass, og var fullt ut selvlært på alle instrumentene. Som barn drev han også med sport, blant annet amerikansk fotball, lacrosse og basketball. Barneskolen hans het Winchester Thurston School. Da han som tenåring gikk på Taylor Allderdice High School begynte han å rappe, og bestemte seg etter hvert for å satse som hiphop-artist.

Som femtenåring kalte han seg Easy Mac, og ga ut sin første mixtape kalt But My Mackin' Aint Easy (2007). Dette var hans første hiphop-prosjekt, og er ikke tilgjengelig på nettet. Hans gjennombrudd kom da han var 18 år gammel og ga ut mixtapen K.I.D.S. Denne har blitt lastet ned mer en 500 000 ganger. Tidlig i 2011 la han ut singelen Donald Trump som nå har 198  millioner visninger på YouTube. Han var opptatt av å hjelpe frem unge artister, blant annet Jay Monroe fra Nederland. 

I begynnelsen av 2010 signerte Mac Miller kontrakt med Rostrum Records, et lite plateselskap i Pittsburgh. Debutalbumet hans, Blue Slide Park, ble utgitt 8. november 2011 og solgte ca. 145 000 eksemplarer den første uken. 

Mac Miller samarbeidet med Lil Wayne, French Montana, Pharrell Williams, Wiz Khalifa, DJ Premier, Kendrick Lamar og Schoolboy Q. Han drev mest med hiphop, men i november 2012 ga han ut en jazz-EP. Musikken hans spenner fra hiphop til old school og festmusikk. Både Mac Millers Donald Trump og Knock Knock har solgt over  eksemplarer.

Diskografi

Album
 Blue Slide Park (2011) - solgte 145 000 kopier første uken og endte på førsteplass på Billboard 200, og ble det andre selvstendige albumet på denne listen noensinne.  
 Watching Movies with the Sound Off (2013)
 GO:OD AM (2015)
 The Divine Feminine (2016)
 Swimming (2018)
 Circles (2020)

EP-er
 On and On and Beyond (2011)
 You (2012)
 Pink Slime (with Pharrell Williams) (2013)

Mixtapes
 But My Mackin' Ain't Easy (2007)
 How High: The Mixtape med  The Illspoken (2007)
 The Highlife (2009)
 The Jukebox: Prelude to Class Clown (2009)
 K.I.D.S. (2010)
 Best Day Ever (2011)
 I Love Life, Thank You (2011)
 Macadelic (2012)
 92 Til Infinity (with DJ Jazzy Jeff) (2013) - ble aldri gitt ut.
 Faces (2014) - ble først tilgjengelig på strømmetjenester i 2021.

Inspirasjon

Mac Miller hentet inspirasjon fra artister som Big L, John Lennon, A Tribe Called Quest og mange andre. I juli 2011 ble han saksøkt av Lord Finesse, som krevde en erstatning tilsvarende 60 millioner for at Mac Miller hadde brukt beaten hans på sangen Kool Aid & Frozen Pizza på mixtapen K.I.D.S.

Referanser

Eksterne lenker 
 
 
 
 

Rappere fra USA
Personer fra Pittsburgh